536f5ab8f4a638a886a3fc3a4ea9b0cf
Πώς τοποθετείται το laminate;
-----------------------------


douleutaras.gr
2020.50

Η τοποθέτηση laminate ακολουθεί την **πλωτή μέθοδο τοποθέτησης πατώματος**, στην οποία οι σανίδες τοποθετούνται η μία δίπλα στην άλλη, αφού πρώτα εφαρμοστεί το κατάλληλο υπόστρωμα. Το υλικό τους, όπως και η πλωτή ή επιπλέουσα τοποθέτησή τους, εγγυώνται ότι οι σανίδες laminate μπορούν να τοποθετηθούν σχεδόν σε κάθε είδους δάπεδο.


Ας δούμε αναλυτικά τα βήματα που πρέπει να ακολουθήσεις, για να έχεις μία επιτυχημένη τοποθέτηση laminate:


**1. Έλεγχος δαπέδου και εφαρμογή υποστρώματος**


Το πάτωμα που θα γίνει η τοποθέτηση λάμινειτ χρειάζεται να ελεγχθεί για τυχόν ανωμαλίες. Σε περίπτωση που υπάρχουν ανισότητες, πρέπει να γίνει ευθυγράμμιση πριν την τοποθέτηση του laminate, ώστε να μην υπάρχουν κενά. Έπειτα, τοποθετείται στρώμα νάυλον στο πάτωμα και γίνεται η εφαρμογή του υποστρώματος πάνω στο οποίο θα “κουμπώσουν” οι σανίδες του δαπέδου.


**2. Αφαίρεση πόρτας δωματίου & προετοιμασία σανίδων**


Για να τοποθετήσεις το νέο σου δάπεδο, καλό είναι να αφαιρέσεις την πόρτα του δωματίου, για να μην εμποδίζει το χώρο. Οι σανίδες του laminate χρειάζεται να μείνουν στο χώρο που θα τοποθετηθούν για τουλάχιστον 24 ώρες, ώστε να αφομοιώσουν την υγρασία και τη θερμοκρασία του χώρου.   

  

Επιπλέον, πρέπει να υπολογιστούν αρμοί διαστολής με διάστημα 8-12mm από τα σημεία επαφής του πατώματος με τους τοίχους, την πόρτα και τυχόν σωληνώσεις, ώστε να μην χαλάσουν οι ενώσεις του πατώματος με τη διαστολή. Έπειτα, πρέπει να τοποθετηθούν σφήνες στον τοίχο, ώστε να γίνει με ακρίβεια η τοποθέτηση των σοβατεπί, στα τελικά βήματα.


**3. Τοποθέτηση laminate πατώματος**


Οι σανίδες των laminate δαπέδων είναι βασικό να τοποθετούνται πλωτά και δεν απαιτείται κόλλα και συγκεκριμένα εργαλεία. Οι σανίδες απλά κουμπώνουν μεταξύ τους και κάνουν την διαδικασία της τοποθέτησης πολύ απλή. Ακολουθώντας τις οδηγίες του κατασκευαστή, η εργασία γίνεται αρκετά γρήγορα.


**4. Τοποθέτηση σοβατεπί**


Είναι σημαντικό, το σοβατεπί να εφαρμόσει πολύ καλά στον τοίχο, ώστε να μη μεταβάλλεται το πάτωμα από τις μεταβολές της θερμοκρασίας και της υγρασίας.


Οι επαγγελματίες της πλατφόρμας μας μπορούν να αναλάβουν την τοποθέτηση, αντικατάσταση και συντήρηση λάμινειτ δαπέδων, χωρίς να ταλαιπωρηθείς και εγγυώνται ότι το αποτέλεσμα θα ξεπεράσει τις προσδοκίες σου. 


Επίσης, μπορούν να σου προσφέρουν χρήσιμες συμβουλές, σχετικά με τον καθαρισμό του λάμινειτ, έτσι ώστε να μη χάσει το χρώμα του και να παραμείνει σε άριστη κατάσταση. Οι τιμές για τοποθέτηση laminate πατώματος που προσφέρουν είναι πολύ ανταγωνιστικές, πάντα με γνώμονα τις ανάγκες σου. Το μόνο που έχεις να κάνεις για να υπολογίσεις το κόστος της δικής σου εργασίας και λάβεις προσφορές, είναι **[να συμπληρώσεις τη φόρμα μας](https://www.douleutaras.gr/jobs/create/signup/59/)**!


